খেলোয়াড় জীবনে বহুবার চোট আঘাতের শিকার হয়েছিলেন মিচেল জনসন। এবার জিম করতে গিয়ে মাথা ফাটিয়ে বসলেন বাঁ হাতি এই ক্রিকেটার। ভয়ঙ্কর সেই চোটের ছবি তিনি ইনস্টাগ্রামে পোস্টও করেছেন। শেই ছবি দেখলে সাধারণ মানুষ শিউরে উঠবেন। 

এই বিষয়ে অন্যান্য খবর

২ কোটিতে মহাতারকাকে তুলে নিল কলকাতা, অন্য ‘চমক’ ক্রিস গেইলের


জিম করার সময়ে নিজের ভুলেই মাথায় আঘাত পান জনসন। দ্রুত হাসপাতালে নিয়ে যাওয়া হয় এই ক্রিকেটারকে। ভয়াবহ চোট ছিল বলে জনসনের মাথায় ১৬টি সেলাই পড়ে! 
এমন ভয়ঙ্কর চোটের পরেও মুষড়ে পড়েননি জনসন। তাঁর হাসি মাখা ছবিই বলে দিচ্ছিল সব কথা।আহত জনসন ছবি পোস্ট করার পরে সতর্ক করে দিয়েছেন তাঁর ভক্তদের। ইনস্টাগ্রামে নিজের ছবি পোস্ট করার পরে জনসন লিখেছেন, ‘‘রক্ত মাখা ও মাথা ফাটা অংশের ছবি যদি পছন্দ না করেন, তাহলে এমন ছবি না দেখাই শ্রেয়।’’